
	REPUBLIKA HRVATSKA
MEĐIMURSKA ŽUPANIJA
OPĆINA SVETI JURAJ NA BREGU
OPĆINSKO VIJEĆE
	                                      PRIJEDLOG                               



KLASA: 602-01/26-01/01
URBROJ: 2109-16-03-26-1
Pleškovec, _________ 2026.

Na temelju  članka  28. Statuta  Općine  Sveti  Juraj na Bregu („Službeni glasnik  Međimurske
županije“ broj 30/23 i 04/25) Općinsko vijeće Općine Sveti Juraj na Bregu na 12. sjednici održanoj 06. listopada 2026. godine, donosi


ODLUKU
o sufinanciranju Programa produženog boravka


Članak 1.
Ovom Odlukom uređuje se sufinanciranje produženog boravka djece u Osnovnoj školi Ivana Gorana Kovačića Sveti Juraj na Bregu (u daljnjem tekstu: Škola) i Područnoj školi u Zasadbregu kao šire javne potrebe te se utvrđuju načini sufinanciranja i mjerila za naplatu usluge.

Članak 2.
Program produženog boravka za učenike razredne nastave (od 1. do 4. razreda) osnovne škole sufinancirat će se iz proračuna Općine Sveti Juraj na Bregu: Program 1011 - Naknade građanima, A101101 - Naknade građanima i kućanstvu, konto 37220 – Sufinanciranje produženog boravka učenika osnovne škole.
Sufinanciranje se izvršava ovisno o mogućnostima proračuna Općine Sveti Juraj na Bregu.

Članak 3.
Na osnovi iskazanog interesa učenika i roditelja sufinancirat će se provedba produženog boravka iz članka 1. Ove Odluke u Osnovnoj školi Ivana Gorana Kovačića Sveti Juraj na Bregu i učenika u Područnoj školi Zasadbreg.

Općina Sveti Juraj na Bregu će mjesečno sufinancirati 50% od ukupnog iznosa produženog boravka za prvo dijete, dok će za drugo i svako sljedeće dijete istovremeno upisano u Osnovnu školu sufinancirati 75% od ukupnog iznosa produženoga boravka. 

Općina Sveti Juraj na Bregu će sufinancirati plaću učiteljice u produženom boravku Područne škole Zasadbreg u cijelom bruto iznosu, putne troškove i ostale dodatke koje ostvaruju ostali zaposlenici Škole.


U slučaju nastanka dodatnih nepredviđenih izdataka (npr. zamjena za zaposlenicu u produženom boravku zbog bolovanja, smanjenje broja korisnika i drugih nepredviđenih izdataka) Općina Sveti Juraj na Bregu se obvezuje nadoknaditi nastale izdatke.

Članak 4.
Općina Sveti Juraj na Bregu tijekom školske godine Školi doznačuje sredstva sukladno dostavljenim Zahtjevima za sufinanciranje produženog boravka i financiranje plaće učiteljice u produženom boravku u Područnoj školi Zasadbreg.

Članak 5.
Ako se za produženi boravak prijavi prevelik broj učenika, prednost pri upisu u Program imaju učenici s prebivalištem na području Općine Sveti Juraj na Bregu, učenici s oba zaposlena roditelja te učenici 1. i 2. razreda.

Članak 6.
Općina Sveti Juraj na Bregu sa Školom sklapa Sporazum o sufinanciranju produženog boravka za svaku školsku godinu u skladu s ovom Odlukom.

Članak 7.
Ova Odluka stupa na snagu osmog dana od dana objave u „Službenom glasniku Međimurske županije“.


                                                                                                 PREDSJEDNICA
                                                                                                   Općinskog vijeća
                                                                                       Maja Bistrović, mag.ing.geoing.


image1.png




image2.jpeg




